ஐரோப்பா (நிலவு)

ஐரோப்பா (Europa,   (Jupiter II), என்பது வியாழக் கோளின் 66 நிலவுகளில் ஆறாவதாக அருகிலிருக்கும் நிலவு ஆகும்.  கலீலியோவால் 1610இல் கண்டுபிடிக்கப்பட்ட வியாழனின் நான்கு நிலவுகளில் மிகச் சிறியதாக இருப்பினும் சூரியக் குடும்பத்தில் மிகப்பெரும் கோள்/துணைக்கோள்களில் ஒன்றாகும். 1610ஆம் ஆண்டு கலீலியோ கண்ட அதே நேரத்தில் தனிப்பட்டு சைமன் மாரியசும் கண்டறிந்திருக்கலாம். தொடர்ந்த நூற்றாண்டுகளில் புவியிலிருந்து தொலைநோக்கிகள் மூலமும் 1970களிலிருந்து துழாவு விண்கலங்கள்  மூலமாகவும் விரிவான ஆய்வு மேற்கொள்ளப்பட்டுள்ளது.

புவியின் நிலவைவை விட சற்றே சிறியதான ஐரோப்பா சிலிக்கேட் பாறைகளால் ஆனது; கருப்பகுதியில் இரும்பு இருக்கலாம். இதன் பலம் குன்றிய வளி மண்டலத்தில் முதன்மையானதாக ஆக்சிசன் உள்ளது. பனிக்கட்டிகளால் ஆன இதன் மேற்பரப்பு சூரிய மண்டலத்திலேயே மிகவும் பள்ளம் மேடற்றது. இந்தப் பரப்பில் பிளவுகளும் கோடுகளும் உள்ளபோதும்  பெருவாய்கள் குறைவு. இத்தகைய வழவழப்பான மேற்பரப்பினால் இதனடியே நீரால் அமைந்த கடல் இருக்கலாம் எனவும் புவிக்கப்பாலான வாழிடமாக இருக்கலாம் எனவும் கருதுகோள்கள் நிலவுகின்றன. இந்தக் கருதுகோள்கள் தட்டுப் புவிப்பொறைக் கட்டமைப்பு நகர்தல் போலவே கோள் ஈர்ப்பு விசை சார் அலையோட்டத்தால் இந்தக்கடல் நீர்ம நிலையிலேயே உள்ளதாகவும் முன்மொழிகின்றன.

1989ஆம் ஆண்டு விண்ணேற்றப்பட்ட கலிலியோ விண்கலம் திட்டம் மூலமாக ஐரோப்பாவாக் குறித்த பல பயனுள்ள தகவல்கள்  கிட்டியுள்ளன. இந்த நிலவை அருகில் பறக்கும் விண்கலங்களே  கண்டிருந்தாலும் இதன் சுவாரசியமான கூறுகள் பல  புத்தாய்வுத் தேடுதல்  திட்டங்களுக்கு வித்திட்டுள்ளன. ஐரோப்பாவிற்கான அடுத்த திட்டமாக    ஐரோப்பிய விண்வெளி நிறுவனத்தின் வியாழனின் பனிநிலவு புத்தாய்வுக் கலம் (JUICE) 2022இல் விண்ணில் செலுத்தப்பட உள்ளது.

கண்டுபிடிப்பும் பெயரிடலும் 

ஐரோப்பா நிலாவானது 8 ஜனவரி 1610 அன்று கலீலியோ கலிலியால் கண்டுபிடிக்கப்பட்டு சைமன் மாரியசால் பெயரிடப்பட்டது. ஐரோப்பா என்பது கிரேக்கத் தொன்மவியலைச் சேர்ந்த போனீசியன் உயர்குடிப் பெண்ணின் பெயராகும். அவள் சூசுவுடன் நட்புக்கொண்டு கிரீட் பிரதேசத்தின் அரசியானாள்.

ஐரோப்பா வியாழனின் ஏனைய மூன்று துணைக்கோள்களான ஐஓ, கனிமிடு, காலிஸ்டோ ஆகியவற்றுடன் சேர்த்து கலீலியோ கலிலியால் 1610 ஆம் ஆண்டு ஜனவரி மாதம் கண்டுபிடிக்கப்பட்டது.

மேலும் படிக்க 
வியாழனின் நிலாக்கள்

மேற்கோள்கள்

வெளி இணைப்புகள் 
 Europa, a Continuing Story of Discovery at NASA/JPL 
 Europa Profile  at NASA's Solar System Exploration site
 Astronomy Cast: Europa. Frasier Cain, 2010
 Europa page at The Nine8 Planets
 Europa page at Views of the Solar System
 The Calendars of Jupiter 
 Are our nearest living neighbours on one of Jupiter's Moons?
 Preventing Forward Contamination of Europa - SSB Study of Planetary
 Protection policies for Europa 
 Images of Europa at JPL's Planetary Photojournal
 Movie of Europa's rotation  from the National Oceanic and Atmospheric Administration
 Europa map with feature names from Planetary Photojournal
 Europa nomenclature and Europa map with feature names from the USGS planetary nomenclature page
 Paul Schenk's 3D images and flyover videos of Europa and other outer solar system satellites; see also
 Large, high-resolution Galileo image mosaics of Europan terrain from Jason Perry's (normally Io-related) blog: 1, 2, 3, 4, 5, 6, 7
 Europa image montage from Galileo spacecraft, NASA APOD

வியாழனின் நிலவுகள்
கலீலியின் நிலவுகள்
கலிலியோ கலிலி